PR 14-04-2014 AD tilqa' bi pjaċir l-introduzzjoni tal-liġi tal-unjonijiet civili; tittama li twitti t-triq għal ugwaljanza sħiħa , rappreżentanta ta' Alternattiva Demokratika fuq il-Kunsill Konsultattiv dwar l-LGBT, qalet: "Bħala partit li nemmnu fl-ugwaljanza u l-ġustizzja soċjali, aħna kuntenti li l-koppji tal-istess sess fl-aħħar se jkollhom drittijiet bħal koppji oħra. Huwa pass kbir -il quddiem għalina bħala pajjiż demokratiku li ningħaqdu ma' pajjiżi oħra li wkoll għarfu li koppji tal-istess sess għandu jkollhom protezzjoni mil-liġi bħal koppji oħra li jħobbu lil xulxin u jixtiequ jqattgħu ħajjithom flimkien. Nisperaw li din il-liġi twitti t-triq għal ugwaljanza anke fiż-żwieġ." , iċ-Chairperson ta' AD, qal: "Alternattiva Demokratika temmen li m'għandux ikun hemm diskriminazzjoni fis-soċjeta Maltija fuq l-ebda bażi inkluż l-orjentazzjoni sesswali, kif sanċit mill-kostituzzjoni Maltija u miċ-Charter tad-Drittijiet fundamentali taċ-ċittadin tal-Unjoni Ewropea, li tagħha l-Gvern Malti hu firmatarju. Illum huwa jum storiku għal Malta u aħna kburin li tajna l-kontribut tagħna biex ikun hawn iktar kuxjenza dwar l-ugwaljanza u l-ġustizzja soċjali. Bħala membri tal-Ħodor Ewropej li ilhom snin twal jaħdmu u jippromwovu l-ugwaljanza għall-koppji tal-istess sess, aħna f'dan ir-rigward inħaddnu l-istess politika. Nisperaw li din il-liġi twassal ukoll biex koppji oħra, bħal dawk li jikkoabitaw, ikollhom ir-relazzjoni tagħhom protetta mil-liġi kif kien imwiegħed mill-partiti politiċi."